**Vyhlásenie**

**Ministerstva spravodlivosti Slovenskej republiky**

**o rozporoch k návrhu zákona o zmene a doplnení niektorých zákonov v súvislosti s novými sídlami a obvodmi okresných súdov**

Návrh zákona o zmene a doplnení niektorých zákonov v súvislosti s novými sídlami a obvodmi okresných súdov sa predkladá s rozpormi.

**Rozpory s pripomienkujúcimi subjektmi pretrvávajú v nasledovných oblastiach:**

**1. Ministerstvo financií Slovenskej republiky**

Rozpory pretrvávajú v otázkach rozpočtových vplyvov návrhu zákona.

**2. Ministerstvo práce, sociálnych vecí a rodiny Slovenskej republiky**

Rozpory pretrvávajú ohľadom pripomienky požadujúcej ponechať sústavu okresných súdov tak, ako je to v súčasnosti.

**3. Združenie sudcov Slovenska**

Rozpory pretrvávajú ohľadom pripomienky požadujúcej zredukovať počet okresných súdov, ktoré majú byť zlúčené s inými súdmi.

**4. Slovenská advokátska komora**

Rozpory pretrvávajú ohľadom pripomienok namietajúcich reformu súdnej mapy ako takú; k tomu pozri bližšie vyhodnotenie pripomienkového konania.

**5. Klub 500**

Rozpory pretrvávajú ohľadom pripomienok namietajúcich reformu súdnej mapy ako takú; k tomu pozri bližšie vyhodnotenie pripomienkového konania.

**6. Okresné súdy a krajské súdy**

Rozpory pretrvávajú ohľadom pripomienky požadujúcej ponechať sústavu okresných súdov tak, ako je to v súčasnosti, resp. prehodnotiť rozsah zlučovania okresných súdov s inými okresnými súdmi.

**7. Trenčiansky samosprávny kraj**

Rozpory pretrvávajú ohľadom pripomienky požadujúcej ponechať sústavu okresných súdov v obvode Krajského súdu v Trenčíne tak ako je tomu v súčasnosti.

**8. Združenie miest a obcí Slovenska**

Rozpory pretrvávajú ohľadom pripomienky požadujúcej ponechať sústavu okresných súdov tak, ako je to v súčasnosti.